వార్తలు
ఖాతాదారులపై బ్యాంకు సమ్మెట పోటు... 4 మించితే బాదుడే
ఖాతాదారులపై నగదు నియంత్రణ పేరిట పలు ప్రైవేటు బ్యాంకులు ఖాతాదారులపై కొరడా ఝుళిపించాయి. నెలలో నాలుగు లావాదేవీలకు మించి జరిపే ప్రతి లావాదేవీకి రూ.150 చొప్పున వసూలు చేయాలని నిర్ణయించాయి.
pnr| Last Updated:       గురువారం,  2 మార్చి 2017 (06:53 IST)
ఖాతాదారులపై నగదు నియంత్రణ పేరిట పలు ప్రైవేటు బ్యాంకులు ఖాతాదారులపై కొరడా ఝుళిపించాయి. నెలలో నాలుగు లావాదేవీలకు మించి జరిపే ప్రతి లావాదేవీకి రూ.150 చొప్పున వసూలు చేయాలని నిర్ణయించాయి.
నగదు నియంత్రణలో భాగంగా లావాదేవీలపై పలు బ్యాంకులు ఆంక్షలు విధించాయి. నగదు ఉపసంహరణ, జమ.. ఏదైనా సరే నెలలో నాలుగింటికి మించితే తర్వాత జరిపే ఒక్కో లావాదేవీకి రూ.150 వసూలు చేయనున్నాయి. హెచ్‌డీఎఫ్‌సీ, ఐసీఐసీఐ, యాక్సిక్ బ్యాంకులు ఇప్పటికే ఈ మేరకు అంతర్గత ఆదేశాలు జారీ చేశాయి.
అంతేకాదు బుధవారం నుంచే కొత్త నిబంధనలను అమల్లోకి తెచ్చాయి. హోం బ్రాంచిలో నెలకు నాలుగు సార్లు ఉచిత ట్రాన్సాక్షన్‌కు అనుమతించిన ఐసీఐసీఐ ఆపై జరిపే ప్రతి లావాదేవీకి రూ.వెయ్యికి రూ.5 చొప్పున కనిష్టంగా రూ.150 వసూలు చేయనుంది.
థర్డ్‌పార్టీ లావాదేవీలపై హెచ్‌డీఎఫ్‌సీ బ్యాంకు రోజుకు రూ.25 వేల పరిమితిని విధించింది. యాక్సిక్ బ్యాంకు మాత్రం నెలకు ఐదు లావాదేవీలు, లేదంటే రూ.10 లక్షల వరకు ఉచితంగా లావాదేవీలకు అనుమతించి ఆ తర్వాత జరిపే ట్రాన్సాక్షన్స్‌కు చార్జీలు విధించనుంది. అలాగే, ఇతర బ్యాంకుల ఏటీఎంలను వినియోగించినా చార్జిలు విధించాలని భావిస్తున్నట్లు తెలిసింది.
సంబంధిత వార్తలు